b'\n_START_ARTICLE_\nAteities sandori\xc5\xb3 rinka\n_START_PARAGRAPH_\nAteities sandori\xc5\xb3 rinka, i\xc5\xa1vestini\xc5\xb3 finansini\xc5\xb3 priemoni\xc5\xb3 rinka - pagrindin\xc4\x97 finans\xc5\xb3 rinka, kurioje rinkos dalyviai gali prekiauti standartizuotais ateities sandoriais. Tai yra sandoris sudarytas konkre\xc4\x8diam \xc5\xbealiav\xc5\xb3 ar finansini\xc5\xb3 priemoni\xc5\xb3 kiekiui su nustatytu pristatymo laiku ateityje.\n_START_SECTION_\nAteities sandoris\n_START_PARAGRAPH_\nAteities sandoris (angl. Futures) \xe2\x80\x93 i\xc5\xa1vestin\xc4\x97 finansin\xc4\x97 priemon\xc4\x97, \xc4\xafsipareigojimas pirkti arba parduoti tam tikr\xc4\x85 kiek\xc4\xaf finansinio turto (vertybini\xc5\xb3 popieri\xc5\xb3, valiutos, akcij\xc5\xb3 indeks\xc5\xb3, pal\xc5\xabkan\xc5\xb3 normos, \xc5\xbealiav\xc5\xb3 ir pan.) u\xc5\xbe sutart\xc4\x85 kain\xc4\x85 ir sutart\xc4\x85 dien\xc4\x85 ateityje; sandoris. Pirkdamas ir parduodamas ateities sandor\xc4\xaf klientas moka tarpininkavimo mokest\xc4\xaf, priklausant\xc4\xaf nuo bir\xc5\xbeos, kurioje yra prekiaujama konkre\xc4\x8diais ateities sandoriais, ir perkam\xc5\xb3 arba parduodam\xc5\xb3 sandori\xc5\xb3 kiekio. Visos ateities sandorio s\xc4\x85lygos (i\xc5\xa1skyrus kain\xc4\x85) yra standartizuotos. Finansinis turtas, vertybiniai popieriai, valiutos, akcij\xc5\xb3 indeksai, pal\xc5\xabkan\xc5\xb3 normos, \xc5\xbealiavos, vieno sandorio dydis, paskutin\xc4\x97 ateities sandorio prekybos diena ir pana\xc5\xa1iai. \xc4\xaevairi\xc5\xb3 preki\xc5\xb3 ateities sandoriai (sandoryje yra ai\xc5\xa1kiai apibr\xc4\x97\xc5\xbeta prek\xc4\x97s pristatymo vieta, data, kokyb\xc4\x97s reikalavimai, kiekis, kaina - kitaip tariant, tai vadinamasis standartizuotasis sandoris) padidina galimybes kiek \xc4\xafmanoma suma\xc5\xbeinti rizik\xc4\x85.'